b'\n_START_ARTICLE_\nArmalcolita\n_START_SECTION_\nCaracter\xc3\xadstiques\n_START_PARAGRAPH_\nL\'armalcolita \xc3\xa9s un \xc3\xb2xid de titani, ferro i magnesi, de f\xc3\xb3rmula qu\xc3\xadmica (Mg,Fe\xc2\xb2\xe2\x81\xba)Ti\xe2\x82\x82O\xe2\x82\x85. Cristal\xc2\xb7litza en el sistema ortor\xc3\xb2mbic en forma de grans sub\xc3\xa8drics a an\xc3\xa8drics de fins a 300\xce\xbc. La seva duresa a l\'escala de Mohs \xc3\xa9s 5. Es compara amb la sint\xc3\xa8tica karroo\xc3\xafta, una esp\xc3\xa8cie no aprovada per l\'Associaci\xc3\xb3 Mineral\xc3\xb2gica Internacional. Forma una s\xc3\xa8rie de soluci\xc3\xb3 s\xc3\xb2lida amb la pseudobrookita._NEWLINE_Segons la classificaci\xc3\xb3 de Nickel-Strunz, l\'armalcolita pertany a "04.CB: \xc3\x92xids amb proporci\xc3\xb3 metall:oxigen = 2:3, 3:5, i similars, amb cations de mida mitjana" juntament amb els seg\xc3\xbcents minerals: brizzi\xc3\xafta, corind\xc3\xb3, ecandrewsita, eskola\xc3\xafta, geikielita, hematites, ilmenita, karelianita, melanostibita, pirofanita, akimoto\xc3\xafta, auroantimonita, romanita, tistarita, avicennita, bixbyita, pseudobrookita, mongshanita, zincoh\xc3\xb6gbomita-2N2S, zincoh\xc3\xb6gbomita-2N6S, magnesioh\xc3\xb6gbomita-6N6S, magnesioh\xc3\xb6gbomita-2N3S, magnesioh\xc3\xb6gbomita-2N2S, ferroh\xc3\xb6gbomita-6N12S, pseudor\xc3\xbatil, kleberita, berdesinskiita, oxivanita, olkhonskita, schreyerita, kamiokita, nolanita, rinmanita, ise\xc3\xafta, majinde\xc3\xafta, claudetita, estibioclaudetita, arsenolita, senarmontita, valentinita, bismita, esferobismo\xc3\xafta, sillenita, kyzylkumita i tietaiyangita.\n_START_SECTION_\nFormaci\xc3\xb3 i jaciments\n_START_PARAGRAPH_\nFormada t\xc3\xadpicament a baixes pressions i altes temperatures, aix\xc3\xad com en basalts rics en titani i microbretxes de mostres lunars. Tamb\xc3\xa9 es pot formar en roques volc\xc3\xa0niques s\xc3\xa0liques, en roques ultram\xc3\xa0fiques, en lampro\xc3\xaftes, kimberlites, en cr\xc3\xa0ters d\'impacte a la Terra, en inclusions en condrites carbonatades; rarament en pegmatites de granit. Sol trobar-se associada a diversos \xc3\xb2xids de ferro i titani, aix\xc3\xad com a altres minerals com: ilmenita, ferro, grafit, flogopita, analcima, di\xc3\xb2psid o r\xc3\xbatil. Va ser descoberta l\'any 1970 a la Base Tranquil\xc2\xb7litat, el lloc d\'allunatge de l\'Apollo 11) al mar de la Tranquilitat, a La Lluna. Els seus jaciments, actualment, s\xc3\xb3n m\xc3\xa9s nombrosos.'